Document ID: /roh_data/filtered/fineweb-2-filterrobots_roh.jsonl.gz/3705

Sco quai che las pendicularas scrivan en ina communicaziun, vegnian las lavurs fatgas gievgia e venderdi che vegn. Ils gidanters duain survegnir sco remuneraziun ina tschaina en l’ustaria da muntogna a Tigignas. Pli tard vulan las pendicularas als envidar ad in’ulteriura tschaina.
Realisar lur idea da preparar la pista dal Piz Cartas fin Tgeps saja mo pussaivel cun agid da voluntaris, ha ditg il directur administrativ da las Pendicularas Savognin Christian Prinz. Mo cun l'agen persunal na hajan els nagina schanza d'avrir la pista sin il Piz Cartas da Nadal. Quai saja memia bler lavur manuala.
RR actualitad 12:00